I Omsk blev toget stoppet af lokale bolsjevikker, som fortalte Broz, at [[Vladimir Lenin]] havde taget kontrol over Petrograd. De rekrutterede ham til en [[Den Røde Garde (Rusland)|international rød garde]], som bevogtede den transsibiriske jernbane i vinteren 1917–18. I maj 1918 fik den anti-bolsjevistiske [[tjekkoslovakiske legion]] tilkæmpet sig kontrollen med dele af Sibirien fra bolsjevistiske styrker, og den [[Provisoriske sibiriske regering (Omsk)|provisoriske sibiriske regering]] etablerede sig selv i Omsk, hvorpå Broz og hans kammerater gik i skjul. I denne sammenhæng mødte Broz en lokal 14-årig pige, Pelagija "Polka" Belousova, som holdt ham skjult og efterfølgende hjalp ham med at undslippe til en [[Kirgisere|kirgisisk]] landsby 65 km fra Omsk.{{sfn|Swain|2010|p=8}}{{sfn|Ridley|1994|p=71}} Broz arbejdede igen med at vedligeholde den lokale mølle frem til november 1919, hvor den [[røde hær]] generobrede Omsk fra den [[hvide hær]], der var loyal mod [[Aleksandr Vasiljevitj Koltjak|Aleksandr Koltjaks]] [[provisoriske helrussiske regering]] <!-- Provisional All-Russian Government -->. Han flyttede tilbage til Omsk og giftede sig med Belousova i januar 1920.{{refn|group=lower-alpha|West nævner at brylluppet var i midten af 1919.{{sfn|West|2012|p=1921}}}} Ved deres bryllup var Broz 27 år gammel og Belousova var 15.{{sfn|Ridley|1994|p=76}} I efteråret 1920 vendte han og hans gravide kone tilbage til hans hjemland, først via tog til [[Narva]], via skib til [[Stettin]], derefter via tog til Wien, hvor de ankom 20. september. I begyndelsen af oktober vendte Broz endelig hjem til Kumrovec i det, der nu var blevet til [[Kongeriget Jugoslavien|Kongeriget af Serbere, Kroater og Slovenere]], og fandt ud af, at hans mor var død og hans far var flyttet til [[Jastrebarsko]] nær Zagreb.{{sfn|Swain|2010|p=8}} Kilder er uenige om, hvor vidt Broz meldte sig ind i [[Sovjetunionens kommunistiske parti|det kommunistiske parti]], mens han var i Rusland, men han han har selv udtalt, at første gang, han meldte sig ind i et kommunistisk parti, var i Zagreb, efter at han var vendt tilbage til sit hjemland.{{sfn|Ridley|1994|p=77}}
Titler Samfund